Document ID: 32011R1005
Publication Date: 2011-10-11

Title and Content:
KOMISIJAS ĪSTENOŠANAS REGULA (ES) Nr. 1005/2011
(2011. gada 11. oktobris),
ar ko paredz eksporta licenču pieteikumiem piemērojamo piešķīruma koeficientu sieriem, kuri atbilstīgi dažām VVTT kvotām 2012. gadā eksportējami uz Amerikas Savienotajām Valstīm
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
ņemot vērā Komisijas 2009. gada 27. novembra Regulu (EK) Nr. 1187/2009, ar ko nosaka īpašus sīki izstrādātus noteikumus par to, kā piemērot Padomes Regulu (EK) Nr. 1234/2007 attiecībā uz piena un piena produktu eksporta licencēm un eksporta kompensācijām (2), un jo īpaši tās 23. panta 1. punkta pirmo daļu un 3. punkta pirmo daļu,
tā kā:
(1)
Ar Komisijas Īstenošanas regulu (ES) Nr. 789/2011 (3) atklāj eksporta licenču piešķiršanas procedūru attiecībā uz sieriem, kuri atbilstīgi dažām VVTT kvotām, kas minētas Regulas (EK) Nr. 1187/2009 21. pantā, 2012. gadā eksportējami uz Amerikas Savienotajām Valstīm.
(2)
Eksporta licenču pieteikumi par dažām produktu grupām un dažām kvotām pārsniedz 2012. kvotu gadā pieejamos daudzumus. Tāpēc ir lietderīgi noteikt piešķīruma koeficientus.
(3)
Attiecībā uz produktu grupām un kvotām, par kurām iesniegtie pieteikumi nepārsniedz pieejamos daudzumus ir lietderīgi paredzēt, ka atlikušos daudzumus piešķir proporcionāli pieprasītajiem daudzumiem. Ir arī jāparedz nosacījums, ka papildu daudzumus piešķir, ja kompetentajai iestādei ir paziņots, kādu daudzumu attiecīgais uzņēmējs pieņem, kā arī ja ieinteresētie uzņēmēji iemaksā nodrošinājumu.
(4)
Ievērojot termiņu, kas paredzēts šo koeficientu noteikšanas procedūras īstenošanai saskaņā ar Īstenošanas regulas (ES) Nr. 789/2011 4. pantu, ir lietderīgi šo regulu piemērot pēc iespējas drīzāk,
IR PIEŅĒMUSI ŠO REGULU.
1. pants
Saskaņā ar Īstenošanas regulu (ES) Nr. 789/2011 iesniegtos eksporta licenču pieteikumus attiecībā uz produktu grupām un kvotām, kuru apzīmējumi šīs regulas pielikuma 3. slejā ir “16-Tokija”, “16-”, “17-”, “18-”, “20-” un “21-Urugvaja” un “22-Tokija”, pieņem, ja ir piemēroti piešķīruma koeficienti, kas norādīti šā pielikuma 5. slejā.
2. pants
Saskaņā ar Īstenošanas regulu (ES) Nr. 789/2011 iesniegtos eksporta licenču pieteikumus attiecībā uz produktu grupām un kvotām, kuru apzīmējumi šīs regulas pielikuma 3. slejā ir “22-” un “25-Urugvaja” un “25-Tokija”, pieņem par pieprasītajiem daudzumiem.
Eksporta licences par papildu daudzumiem, kas sadalīti, izmantojot pielikuma 6. slejā norādītos piešķīruma koeficientus, var izdot pēc tam, kad vienas nedēļas laikā pēc šīs regulas publicēšanas uzņēmējs tos pieņēmis, un ar nosacījumu, ka ir iemaksāts prasītais nodrošinājums.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 11. oktobrī

Classification:
Level 1 Categories: 100147
100157
100161
Level 2 Categories: 100283
100192
100282
100193
100255
100279
100194
Level 3 Categories: 2519
2079
2119
3185
2106
6205
2763
614
3156
7207
1615
2200
All Categories: 1102
1136
161
1642
3190
888